# Sistema solar

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
sistema solar

planetary system| Parti di | Local Interstellar Cloud, Kaminda di lechi  |
| Has use | colonization of the solar system  |
| Lokalisá na | Orion Arm  |
| Has boundary | Oort cloud, heliopause  |
| Parent astronomical body | Sagittarius A\*  |

  From Wikidata
**Sistema solar** ta e sistema planetario cu ta consisti di Solo y e curpanan celestial mara na dje pa medio di gravedad.

Solo ta un strea di secuencia principal di tipo G2 (G2V), cu un diameter di mas o menos 1,39 miyon kilometer. E masa solar ta conta pa aproximadamente 99,86% di e masa total di sistema solar, loke ta haci cu tur otro curpa ta orbita rond dje.

Sistema solar ta contene ocho planeta, cinco planeta enano, mas cu 1,2 miyon asteroide conoci, mas cu 700 luna di planeta, y miles di cometa conoci. Mayoria di e obhetonan aki ta sigui orbitanan eliptico rond di Solo, cu un inclinacion chikito relaciona cu e plano eliptico.

Entre e planetanan tin materia interplanetario, manera polvo y particulanan di gas. E limite externo di sistema solar ta defini pa e heliopausa, e frontera di heliosfera, situa na aproximadamente 120 UA (alrededor di 16,6 ora luz) for di Solo.

## Structura

E sistema solar por wordo dividi den varios parti principal:

Sistema solar mira for di un distancia di 108.540 UA for di Solo.
* sistema solar interno: cu ta inclui planetanan terestre; Mercurio, Venus, Tera y Mars
* faha di asteroide: un region entre Mars y Jupiter cu ta contene hopi asteroide.
* sistema solar externo: cu ta inclui e gigantenan di gas y ijs; Jupiter, Saturno, Urano y Neptuno.
* region trans-neptuniano: inclui Faha di Kuiper, unda hopi planeta enano y cometa ta origena.
* Nubia di Oort: un region hipotetico hopi leu for di Solo, considera como fuente di cometanan di duracion largo.

Entre planetanan enano mas conoci tin Pluto, Ceres, Eris, Haumea y Makemake.

## Formacion y evolucion

Animacion di planetanan interno: cada cuadro ta representá 2 dia di movecion.Animacion di planetanan externo: 100 biaha mas lihe cu e animacion di planeta interno.
E sistema solar a forma por lo menos 4.568 biyon aña pasá for di un colapso gravitacional di un region cu un nubia molecular grandi. E nubia inicial tabata consisti principalmente di hidrogeno y helium, cu cantidadnan chikito di elementonan mas pisa, fuciona door di strea generacionnan previo. Ora e nubia a cuminsa collapse, el a forma un disco rotacional (protoplanetario) cu un protostrea cayente y denso den su centro. Den e disco aki, particulanan a clompi hunto y forma planetesimal cu despues a crea e planetanan, algun luna y otro curpanan celestial. Solo a cuminsa briya ora cu fusion nuclear a inicia den su nucleo.

Despues di degradacion di e disco protoplanetario, e modelo Nice a ropone cu interaccionnan di gravedad entre planetesimal y gigantenan di gas a zorg cu e planetanan a mirga pa diferente orbita. E proceso aki a causa un periodo di instabilidad dynamico den sistema solar, caminda planetesimal a wordo plama, y gigantenan di gas a migra nan orbita actual. Segun hypotesis *Grand Tack*, e migracion final di Jupiter pa mas paden di sistema solar a influencia e distribucion pa cu faha di asteroide. E ta accepta cu e evento aki a contribui na e Late Heavy Bombardment (LHB, "Bombardeo Intenso Laat") di planetanan interno.

Awe, e sistema solar ta den un estado relativamente stabiel cu ta evoluciona pocopoco door di orbitanan isola, mara door di gravedad cu e orbita rond di Solo. Aunke sistema solar ta bastante stabiel pa biyones di aña, e ta tecnicamente caotico, y eventualmente lo desorganisa.

## Observacion y estudio

E estudio di e sistema solar ta forma parti di astronomia y planetologia.

Danki na telescop moderno y misionnan espasial, manera Voyager 1 y Voyager 2, ciencia a haya mas comprondemento di e structura y limite di e sistema solar.

## Mira tambe

* Planeta clasico
* Planeta gigante

|  |
| --- |
| Fuente, nota i/òf referensia |